laion/Wikipedia-Exotic huggingface dataset:
თბილისის ციხე

თბილისის ციხე — ფეოდალური ხანის ციხესიმაგრე თბილისის სამხრეთ-აღმოსავლეთ ნაწილში, სოლოლაკის ხეივნის კლდოვანი მასივის აღმოსავლეთ გაგრძელებაზე, მოგრძო და მაღალკლდოვან თხემზე. წყაროებში პირველად კალას სახელწოდებით არის მოხსენიებული IV საუკუნის ამბებთან დაკავშირებით. შემდგომში იგი შურის ციხედ იხსენიება, უფრო გვიან — ქალაქის, თბილისის ციხედ და ნარიყალად. ვარაუდობენ, რომ ციხის ადგილზე ძველთაგანვე იყო (აღმოჩენილია ძვ. წ. XIII-XII საუკუნების ბრინჯაოს სატევარი). თბილისის ციხე წარმოადგენდა ფეოდალური ქალაქის დომინანტს, მის ძირითად თავდაცვით ნაგებობას. მრავალრიცხოვან დამპყრობთა ლაშქრობების შედეგად თბილისის ციხე ბევრჯერ დანგრეულა, ასევე ბევრჯერ აღუდგენიათ და გადაუკეთებიათ. ჩვენამდე მოაღწია XII-XIII და XVII საუკუნეების ნაგებობათა სახით. XVII საუკუნის 40-იან წლებამდე აქვე იყო სამეფო სასახლე, ეკლესია, აბანოები და სხვა სამეურნეო და საყოფაცხოვრებო ნაგებობანი. ქართლ-კახეთის სამეფოს რუსეთის იმპერიასთან შეერთების (1801) შემდეგ თბილისის ციხემ დაკარგა ადრინდელი მნიშვნელობა. XIX საუკუნის I ნახევარში ციხის ერთ-ერთ შენობაში დენთის საწყობის აფეთქების შედეგად დაინგრა თბილისის ციხის ტერიტორიაზე მდგარი თითქმის ყველა ნაგებობა. თბილისის ციხე შედგება ერთმანეთთან დაკავშირებული ორი ძირითადი ნაწილისაგან. აღმოსავლეთი ნაწილი გეგმით კვადრატულია (70×70 მ), დასავლეთისა - სწორკუთხა (60×20 მ). ციხის კედლები (სისქე 1,5-2,0 მ) გამაგრებული ყოფილა მრგვალი და სწორკუთხედის ფორმის კოშკებითა და ბურჯებით (მათი დიდი ნაწილი დაზიანებული და დანგრეულია). უკეთ შემოინახა თბილისის ციხის დასავლეთ ნაწილში ყველაზე მაღალ ნიშნულზე აღმართული ე. წ. „სტამბოლის გოდოლი“. ციხის კედლებში შემორჩენილია 2 კარის ნაშთი, ერთი, „განჯის კარად“ წოდებული, „სტამბოლის გოდოლის“ გვერდით, ახლანდელი ბოტანიკური ბაღის მხარეს, მეორე უფრო დიდი, ციხის ჩრდილო-აღმოსავლეთ მხარეს. ამ კართან თბილისის ციხის უძველესი (ადრინდელი ფეოდალური ხანის), თლილი ქვის დიდი კვადრატებით ნაგები კედლის ნაშთია. თბილისის ციხის დანარჩენი ნაწილი ნაგებია კვადრატული ფორმის ქართული აგურით და ნატეხი ქვით გაჯისა და კირის ხსნარზე. ციხის ტერიტორიაზე 1967 წელს დაწყებული არქეოლოგიური გათხრების შედეგად მიკვლელულია მრავალი სახის ძეგლი. თბილისის არქეოლოგიური ძეგლები ბერიძე ვ., XVIII საუკუნის თბილისი ვახუშტის გეგმის მიხედვით, «ანალები», 1947, ტ. 1; ბერძნიშვილი მ., თბილისის გარეგანი სახე XVIII საუკუნეში, თბ., 1965; თბილისის ისტორია, შ. მესხის რედ., თბ., 1958; Иоселиани П. И., Описание древностей города Тифлиса, Тфл., 1866; ტყეშელაშვილი ო., ქართული საბჭოთა ენციკლოპედია, ტ. 4, თბ., 1979. — გვ. 616-617.
We Got Love (ალბომი)

We Got Love — ევროპულ-ამერიკული პოპ-ჯგუფ The Kelly Family-ს მეთხუთმეტე სტუდიური ალბომი. გამოიცა 2017 წელს, ლეიბლებზე Airforce1 / Universal Music. ალბომში წარმოდგენილია ჯგუფის ცნობილი სიმღერების ახალი ვერსიები და „Stand by Me“-ს ქავერ-ვერსია. KellyFamily.de — ოფიციალური საიტი ↑ We Got Love (Standard Edition). ციტირების თარიღი: 2017-03-24. ↑ We Got Love (Deluxe Edition). ციტირების თარიღი: 2017-03-24. ↑ "The Kelly Family - We Got Love" (გერმანულად). Austriancharts.at. Hung Medien. წაკითხვის თარიღი აპრილი 5, 2017. ↑ "The Kelly Family – We Got Love" (ჰოლანდიურად). Ultratop.be. Hung Medien. წაკითხვის თარიღი აპრილი 1, 2017. ↑ "Top 50 Prodejní". ჩეხეთის ალბომები. ČNS IFPI. შენიშვნა: ჩარტის გვერდზე აირჩიეთ 201712 ველში სიტყვასთან "Zobrazit", შემდეგ კი დააწკაპუნეთ სიტყვაზე, რათა იხილოთ ჩარტების ზუსტი მონაცემები. წაკითხვის თარიღი მარტი 27, 2017. ↑ „Dutchcharts.nl – The Kelly Family – We Got Love“ (ჰოლანდიურად). Hung Medien. წაკითხვის თარიღი აპრილი 1, 2017. ↑ "Offiziellecharts.de – The Kelly Family – We Got Love" (გერმანულად). GfK Entertainment Charts. წაკითხვის თარიღი მარტი 31, 2017. ↑ "Oficjalna lista sprzedaży :: OLIS - Official Retail Sales Chart". OLiS. პოლონეთის აუდიოს და ვიდეოს მწარმოებლები. წაკითხვის თარიღი აპრილი 6, 2017. ↑ "The Kelly Family – We Got Love". Swisscharts.com. Hung Medien. წაკითხვის თარიღი აპრილი 5, 2017. ↑ ოქროს/პლატინის მონაცემთა ბაზა (The Kelly Family; 'We Got Love') გერმანულად. ფედერალური მუსიკალური ინდუსტრიის ასოციაცია.
Something Else (The Cranberries-ის ალბომი)

Something Else — ირლანდიური ალტერნატიული როკ-ჯგუფ The Cranberries-ის მეშვიდე სტუდიური ალბომი, რომელიც გამოიცა 2017 წლის 28 აპრილს, ლეიბლზე BMG. მასში წარმოდგენილია ჯგუფის ცნობილი სიმღერების აკუსტიკური და ორკესტრული ვერსიები, ისევე, როგორც სამი ახალი სიმღერა, ჩაწერილი ირლანდიურ კამერულ ორკესტრთან ერთად. ↑ 1.0 1.1 Something Else: The Cranberries: MP3 Downloads. Amazon.com. ციტირების თარიღი: 23 მარტი 2017. ↑ Linger: The Cranberries: MP3 Downloads. Amazon.com. ციტირების თარიღი: 23 მარტი 2017. ↑ Why: The Cranberries: MP3 Downloads. Amazon.com. ციტირების თარიღი: 23 მარტი 2017. ↑ The Cranberries Announce New Acoustic Album Something Else, Share “Linger”: Listen (14 მარტი 2017). ციტირების თარიღი: 23 მარტი 2017. ↑ Spanos, Brittany. (14 მარტი 2017) Hear the Cranberries' New Orchestral Take on 'Linger'. Rolling Stone. დაარქივებულია ორიგინალიდან — 6 მაისი 2017. ციტირების თარიღი: 23 მარტი 2017. ↑ "The Cranberries – Something Else" (ჰოლანდიურად). Ultratop.be. Hung Medien. წაკითხვის თარიღი 5 მაისი 2017. ↑ "The Cranberries – Something Else" (ფრანგულად). Ultratop.be. Hung Medien. წაკითხვის თარიღი 5 მაისი 2017. ↑ „The Cranberries ალბომების და სიმღერების ისტორია ჩარტებში (Canadian Albums)“. Billboard. წაკითხვის თარიღი 9 მაისი 2017. ↑ "Top 50 Prodejní". ჩეხეთის ალბომები. ČNS IFPI. შენიშვნა: ჩარტის გვერდზე აირჩიეთ 201718 ველში სიტყვასთან "Zobrazit", შემდეგ კი დააწკაპუნეთ სიტყვაზე, რათა იხილოთ ჩარტების ზუსტი მონაცემები. წაკითხვის თარიღი 10 მაისი 2017. ↑ „Le Top de la semaine : Top Albums – SNEP (Week 18, 2017)“. Syndicat National de l'Édition Phonographique. ციტირების თარიღი: 9 მაისი 2017. ↑ "Offiziellecharts.de – The Cranberries – Something Else" (გერმანულად). GfK Entertainment Charts. წაკითხვის თარიღი 5 მაისი 2017. ↑ „ირლანდიის ალბომების ჩარტი: 5 მაისი 2017“. Irish Recorded Music Association. ციტირების თარიღი: 6 მაისი 2017. ↑ Album – Classifica settimanale WK 18 (dal 2017-04-28 al 2017-05-04) Italian. Federazione Industria Musicale Italiana. ციტირების თარიღი: 6 მაისი 2017. ↑ NZ Heatseekers Albums Chart. Recorded Music NZ (8 მაისი 2017). ციტირების თარიღი: 5 მაისი 2017. ↑ "2017-05-05 40 საუკეთესო ალბომის არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 6 მაისი 2017. ↑ Top 100 Albumes — Semana 18: del 28.04.2017 al 04.05.2017 Spanish. Productores de Música de España. ციტირების თარიღი: 10 მაისი 2017. ↑ "The Cranberries – Something Else". Swisscharts.com. Hung Medien. წაკითხვის თარიღი 10 მაისი 2017. ↑ "2017-05-05 საუკეთესო ბრიტანული ალბომების ოფიციალური არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 6 მაისი 2017. ↑ "The Cranberries ალბომების და სიმღერების ისტორია ჩარტებში" ბილბორდის დამოუკიდებელი ალბომები - The Cranberries. Prometheus Global Media. წაკითხვის თარიღი 9 მაისი 2017.
ბოლშაია-ორლოვკის შობის ეკლესია

ბოლშაია-ორლოვკის შობის ეკლესია (რუს. Церковь Рождества Христова) — მართლმადიდებლური ეკლესია მარტინოვის რაიონის სლობოდა ბოლშაია-ორლოვკაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს ვოლგოდონის ეპარქიას. მისამართი: რუსეთი, როსტოვის ოლქი, მარტინოვის რაიონი, სტანიცა ბოლშაია-ორლოვკა. პირველი ხის ტაძარი დიდ ორლოვკაში აშენდა 1790 წელს. იგი აუწყობელი სახით გადმოიტანეს სხვა გუბერნიიდან და ადგილზე ააწყვეს. მომდევნო ქრისტეშობის ხის ტაძარი სლობოდა ბოლშაია-ორლოვკაში გადმოიტანეს კაზანის სოფლიდან 1796 წელს. 1798 წელს, ის ააშენეს კავალერიის გენერალ ვასილ პეტრეს ძეს საშუალებით. 1799 წელს იგი აკურთხეს. 1821 წელს ტაძარი განაახლეს და ზომაშიც დაპატარავდა. 1904 წელს, ტაძართან მიაშენეს ხის სამრეკლო, სატრაპეზო და გვერდითი საკურთხევლები. თავის დროზე ქრისტეშობის ტაძარს ეკუთვნოდა ხის საყარაულო სარდაფით, ასევე ქალთა სასულიერო სკოლა. ქალთა სასულიერო სკოლა გაიხსნა 1890 წელს. 1938 წელს ტაძარი დახურეს. 1942 წელს სოფლის დაბომბვის შედეგად ტაძარი დაზიანდა, მოგვიანებით კი აღადგინეს. 1943 წელს, სოფელში მომსვლელებისთვის, საეკლესიო მსახურებისთვის გადაეცათ მდინარე სალთან მდებარე ბეღელი. მომლოცველებმა ბეღელი სამლოცველო სახლად გადააკეთეს. 1947 წელს, სამლოცველო სახლთან გააკეთეს მიშენება, შენობის ფართობის 95 კვ. მეტრამდე გადიდებით. 1959 წელს, ტაძარი დაიხურა, ხატები და კანდელები გადასცეს სოფელ ბოლშაია-მარტინოვკის სამების ტაძარს. 2006 წლის ივნისში ქრისტეშობის ტაძრის მოწყობისთვის გადაეცათ კანტორის შენობა, 23 ივნისს იქვე ჩატარდა სამუშაოების დაწყებისთვის ლოცვა. ტაძარში ვდალიმირ ოვჩინიკოვისა და სამების საკათედრო ტაძრის წინამძღვრის, ალექსია ოვჩინიკოვის ძალებით, მომლოცველები დროდადრო ატარებდნენ კეთილმოწყობით სამუშაოებს. არემონტებდნენ სახურავს და ბათქაშებს. ტაძრისთვის დააამზადეს ხატის დასადგმელი. ტაძარს აქვს საკვირაო სკოლა. ეკლესიის წინამძღვარია თედორე (სტუროვი). Большая Орловка. Церковь Рождества Христова. Церковь Рождества Христова
მანკოვო-კალიტვენსკოეს სამების ეკლესია

მანკოვო-კალიტვენსკოეს სამების ეკლესია (რუს. Церковь Троицы Живоначальной) — მართლმადიდებლური ეკლესია ჩერტკოვის რაიონის სტანიცა მანკოვო-კალიტვენსკოეში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. მისამართი: 346009, რუსეთი, როსტოვის ოლქი, ჩერტკოვის რაიონი, სტანიცა მანკოვო-კალიტვენსკოე. 1889 წლის აპრილში სლობოდების უსტ-მელოვაია-მანკოვოს, მანკოვო-კალიტვენსკაიის, სოფელკუტეინიკოვ-კამიშენსკის, შჩედროვო-კალიტვენსკაიის და ნოვო-ივანოვსკის მაცხოვრებლებმა თხოვნით მიმართეს დონის სასულიერო კონსისტერიას, ნება დაერთოთ მათთვის აეშენებინათ ახალი ქვის ეკლესია სლობოდა უსტ-მელოვაია-მანკოვოში (ამჟამად სოფელი მანკოვო-კალიტვენსკაია). ამ დროისთვის ძველი ხის ეკლესია, რომელიც აგებული იყო 1774 წელს დაძველდა. 1886 წლის შემოდგომაზე სლობოდა მანკოვო-კალიტვენსკაიაში შეარჩიეს ადგილი ეკლესიის მშენებლობისთვის. შეარჩიეს სოფლის ცენტრში მდებარე ეკლესიის მოედანი. 1887 წლის 20 ივლისს ეკლესიის მშენებლობისათვის აკურთხეს შერჩეული ადგილი და დაიწყო მშენებლობა. სლობოდა მანკოვოს ყველა მოქალაქეს შეჰქონდა თავისი წვლილი ეკლესიის მშენებლობაში. 1888 წელს დასრულდა ფუნდამენტის მშენებლობა. 1889 წელს ამოიყვანეს კედლებიც. 1891 წელს დაიწყეს დამატებითი შემოწირულობის მოძიება ტაძრის მშენებლობის დასასრულებლად. დონისა და ნოვოჩერკასკის მთავარეპისკოპოსმა მაკარიმ ნება დართო შემოწირულობები შეგროვებია კიდევ ერთი წლით. ამავე დროს მშენებლობაში ჩაერთნენ მეცენატები. 1894 წლის ოქტომბერში ეკლესიის მშენებლობა დაასრულეს. ახალი ეკლესია აკურთხეს 1894 წლის 24 ოქტომბერს. ეკლესიის მთავარი საკურთხეველი აკურთხეს სამების სახელზე, მარჯვენა - ღვთისმშობლის კვართის სახელზე. ეკლესიაში ინახება ხატი ღვთისმშობლის ამაღლების გამოსახულებით. მანკოვო-კალიტვენსკოეს სამების ეკლესია გადაურჩა XX საუკუნის 30-იანი წლების რეპრესიებსა და მეორე მსოფლიო ომს. ეკლესია აღწერა მიხეილ შოლოხოვმა რომანში „წყნარი დონი“. ამჟამად ეკლესიასთან მუშაობს სამრევლო- საკვირაო სკოლა. ეკლესიის წინამძღვარია ანტონი (ბერეჟნოი). Маньково-Калитвенское. Церковь Троицы Живоначальной. Храм Пресвятой Троицы с. Маньково-Калитвенское
Real Things (2 Unlimited-ის ალბომი)

Real Things — ჰოლანდიური ევროდენს დუეტ 2 Unlimited-ის მესამე სტუდიური ალბომი. გამოვიდა 1994 წელს. ალბომის სინგლებს „The Real Thing“, „Here I Go“, „No One“ და „Nothing Like the Rain“ წილად ხვდა წარმატება. The Real Thing – 3:40 Do What I Like – 4:07 Here I Go – 5:10 Burning Like Fire – 4:54 Info Superhighway – 4:35 Hypnotised – 4:22 Tuning Into Something Wild – 4:05 Escape In Music – 3:52 Sensuality – 4:27 No One – 3:25 Face To Face – 4:03 What's Mine Is Mine – 4:57 Nothing Like the Rain – 4:39 ↑ AllMusic review ↑ Quantick, Beau (11 ივნისი 1994). „Long Play“. NME: 33. ციტირების თარიღი: 1 ოქტომბერი 2023. ↑ Review: "Real Things“ by 2 Unlimited (CD, 1994). Pop Rescue (7 ნოემბერი 2014). ციტირების თარიღი: 10 ნოემბერი 2020. ↑ Marsh, Tim (1 აგვისტო 1994). „New Albums: Soundbites“. Select: 89. ციტირების თარიღი: 10 ნოემბერი 2022. ↑ The review in Smash Hits in 1994. ↑ AllMusic: 2 Unlimited (Biography). AllMusic. ციტირების თარიღი: 2012-05-06. ↑ "2 Unlimited – Real Things". Australiancharts.com. Hung Medien. ↑ "2 Unlimited - Real Things" (გერმანულად). Austriancharts.at. Hung Medien. ↑ „Dutchcharts.nl – 2 Unlimited – Real Things“ (ჰოლანდიურად). Hung Medien. წაკითხვის თარიღი 23 ოქტომბერი 2022. ↑ "Offiziellecharts.de – 2 Unlimited – Real Things" (გერმანულად). GfK Entertainment Charts. ↑ "2 Unlimited – Real Things". Charts.org.nz. Hung Medien. ↑ "2 Unlimited – Real Things". Norwegiancharts.com. Hung Medien. ↑ "2 Unlimited – Real Things". Swedishcharts.com. Hung Medien. ↑ "2 Unlimited – Real Things". Swisscharts.com. Hung Medien. ↑ "19940612 საუკეთესო ბრიტანული ალბომების ოფიციალური არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. ↑ „The Search For Skank“. Billboard. Nielsen Business Media, Inc.: 64 10 დეკემბერი 1994. ISSN 0006-2510. ციტირების თარიღი: 1 დეკემბერი 2021. ↑ French album certifications – 2 Unlimited – Real Thing ფრანგულად. ეროვნული ხმისჩამწერი სინდიკატი. ↑ Japanese album certifications – 2 Unlimited – Real Thing იაპონურად. იაპონიის ხმისჩამწერი ინდუსტრიის ასოციაცია. ↑ Dutch album certifications – 2 Unlimited – Real thing ჰოლანდიურად. ჰოლანდიის გამოსახულების და მუსიკალური მატარებლების პროდიუსერების და იმპორტიორების ასოციაცია. ↑ ოფიციალური შვეიცარიული ჩარტების და მუსიკის საზოგადოება: ჯილდოები (2 Unlimited; 'Real Thing'). Hung Medien. ↑ British album certifications – 2 Unlimited – Real Thing. ბრიტანეთის ფონოგრამების მწარმოებლების ასოციაცია. შეიყვანეთ Real Thing ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ „Hits Unlimited“. Billboard. 108 (10): 29. 13 მარტი 1996. ISSN 0006-2510. ციტირების თარიღი: 16 თებერვალი 2021 – წარმოდგენილია Google Books-ის მიერ.
კალა (მრავალმნიშვნელოვანი)

კალა შეიძლება აღნიშნავდეს: კალა — ქიმიური ელემენტი; კალის თემი — თემი მესტიის მუნიციპალიტეტში. აგრეთვე კალა (იგივე ნარიყალა) — ციხე და უბანი თბილისში;
შიპრაგე

შიპრაგე (ბოსნ. Šiprage) — სოფელი ბოსნია და ჰერცეგოვინის ჩრდილო-დასავლეთ ნაწილში, კოტორ-ვაროშის მუნიციპალიტეტში. განლაგებულია ქალაქ კოტორ-ვაროშიდან სამხრეთ-აღმოსავლეთით 30 კმ-ში. 2013 წლის მდგომარეობით სოფელში ცხოვრობდა 788 ადამიანი. ↑ http://www.kartabih.com/ ვიკისაწყობში არის გვერდი თემაზე: შიპრაგე
ლეღვთახევი

ლეღვთახევი, დაბახანა, დაბაღხანა — ძველი თბილისის ერთ-ერთი ისტორიულ-გეოგრაფიული რეგიონი. მდებარეობდა ძველი ქალაქის სამხრეთ ნაწილში, ახლანდელი კრწანისის რაიონის ტერიტორიაზე (მოიცავდა ბოტანიკური ბაღის მიდამოებს). სახელი ეწოდა ამ ადგილებში ლეღვის ხის სიმრავლის გამო. წყაროებში პირველად მოიხსენიება 1429 წელს. ლეღვთახევი გამოყოფდა თბილისის უძველეს უბანს კალას საკუთრივ ქალაქისაგან (ახლანდელი აბანოების უბანი). გვიანდელი ფეოდალური ხანის წყაროებში გვხვდება აგრეთვე ლეღვთახევის სხვა სახელწოდებები: წავკისისხევი, სალალაკისხევი (მდინარე წავკისწყლის ანუ სალალალისწყლის სახელის მიხედვით) და დაბახანა (ლეღვთახევში გამომდინარე გოგირდის წყალში ტყავს ამუშავებდნენ მეტყავე-დაბაღები, აქედან - სახელწოდებაც დაბახანა). XIX საუკუნეში ლეღვთახევში ბოტანიკური ბაღი გაშენდა. 2012 წელს განხორციელდა ლეღვთახევის რეკონსტრუქცია-რეაბილიტაცია. წავკისისწყალი ვიკისაწყობში არის გვერდი თემაზე: ლეღვთახევი ბერიძე თ., ქართული საბჭოთა ენციკლოპედია, ტ. 6, თბ., 1983. — გვ. 207. თბილისის ისტორია, შ. მესხიას რედ., თბ., 1958.
კრასნი-სულინის ანდრია პირველწოდებულის ეკლესია

კრასნი-სულინის ანდრია პირველწოდებულის ეკლესია (რუს. Церковь Андрея Первозванного) — ყოფილი მართლმადიდებლური ეკლესია ქალაქ კრასნი-სულინში, როსტოვის ოლქი, რუსეთის ფედერაცია. ეკლესია აგებულია 1888 წელს, ხოლო დაანგრიეს 1966 წელს. მისამართი: რუსეთი, როსტოვის ოლქი, კრასნოსულინის რაიონი, ქალაქი კრასნი-სულინი, კრონშტადტის ქუჩა № 5. 1870-იან წლებში დასახლება სულინოვის მახლობლად ააშენნეს ქარხანა, რის გამოც სოფლის მოსახლეობა საკმაოდ გაიზარდა. იმისათვის, რომ მორწმუნეებს სულიერი საზრდო მიეღოთ, საჭირო იყო მართლმადიდებელი ეკლესიის მშენებლობა. ანდრია პირველწოდებულის ეკლესია ააგეს 1872 წელს ანდრეი სულინის შვილიშვილის, ვერა ანდრეის ასული იუდინაიას სახსრებით, რომელმაც საგვარეულო სახლი გადასცა სულინის გლეხთა საზოგადოებას ანდრია პირველწოდებულის ეკლესიის ასაშენებლად. ამ ფინანსებით სულინში ააგეს ქვის ეკლესია. 1882 წელს ეკლესიას მიაშენეს სამრეკლო. ახალ ეკლესიას ჰქონდა ქვის კედლები და ხის გუმბათი, რკინის სახურავი სამი გუმბათით, რომლებზეც აღმართული იყო სამი რკინის, მართლმადიდებლური ჯვარი. ეკლესიის გარშემო გალავანი იყო. კანკელზე გამოსახული იყო მაცხოვარი, ღვთისმშობელი და სხვა წმინდანები. ეკლესიაში იყო სამი საკურთხეველი. მთავარი საკურთხეველი აკურთხეს მოციქულ ანდრია პირველწოდებულის სახელზე, სამხრეთისა (რომელიც ააშენეს 1898 წელს) - წმინდა პანტელეიმონის სახელზე, ხოლო ჩრდილოეთისა (ააგეს 1898 წელს) - ღვთისმშობლის დიდების სახელზე. წმინდა სინოდის დადგენილების მიხედვით ეკლესიის შტატში შედიოდა ორი მღვდელი, დიაკვანი, ორი მეფსალმუნე. ანდრია პირველწოდებულის ეკლესიის პირველი მღვდელი იყო პეტრე პოპოვი. 1910წელს ეკლესია გაარემონტეს, გარს შემოავლეს რკინის მესერი, რომელიც იდგა ქვის საძირკველზე. ეკლესიასთან მუშაობდა საეკლესიო-სამრევლო სკოლა, ასევე ბიბლიოთეკაც. 1963 წლის 4 აგვისტოს ეკლესია დახურეს და მასში ღვთისმსახურება აღარ გაგრძელებულა. მისი საეკლესიო ჭურჭელი და ხატები გადაიტანეს ღვთისმშობლის კვართის ეკლესიაში სოფელ კაზაჩიში. 1966 წელს ეკლესიაში გაჩნდა ხანძარი, რის შედეგადაც იგი დაინგრა. Кудрявцев В. Андреевская церковь при поселке Сулиновском //Кудрявцев В. Сулинская земля: страницы истории. – ростов-н/Д, 1999. – с. 134-142 Сулинский краевед: Историко-культурный ежегодник. Вып. 1. – Красный Сулин, 1996. – с. 11 Мякинченко В. Истоки //Криница. – 2003. – 18 сент. Красный Сулин. Церковь Андрея Первозванного Церковь Андрея Первозванного დაარქივებული 2016-11-23 საიტზე Wayback Machine.
პავლოვკის პანტელეიმონის ეკლესია

პავლოვკის პანტელეიმონის ეკლესია (რუს. Пантелеимоновская церковь) — ყოფილი მართლმადიდებლური ეკლესია კრასნოსულინის რაიონის სოფელ პავლოვკაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. მისამართი: რუსეთი, როსტოვის ოლქი, კრასნოსულინის რაიონი, სოფელი პავლოვკა. 1890წელს ხუტორ პავლოვსკის მცხოვრებლებმა თხოვნით მიმართეს დონისა და ნოვოჩერკასკის ეპარქიის მთავარეპისკოპოსს, მის ყოვლადუსამღვდელოესობას ხუტორში ეკლესიის აშენების შესახებ წმინდა მოწამე პანტელეიმონის სახელზე. ალექსანდრე III-ისა და მისი ოჯახის მატარებლის ავარიაში გადარჩენის აღსანიშნავად. გადაწყვეტილება მიიღეს, მაგრამ ეკლესიის მშენებლობა გაგრძელდა 15 წელი. ეკლესია შენდებოდა ხუტორის საზოგადოების ფინანსებით. ეკლესიის მშენებლობა დასრულდა 1905 წელს, ხოლო ამავე წლის 26 ოქტომბერს აკურთხეს. ახალი ქვის ეკლესია ნაგები იყო აგურით, გადახურული - თუნუქის ფირფიტებით. ეკლესიასთან აგებული იყო სამრეკლო. ეკლესია შემოღობეს რკინის მესრით ცემენტისა და ქვის ფუნდამენტზე. ახლად აგებულ ეკლესიას ჰქონდა ერთი საკურთხეველი, რომელიც აკურთხეს წმინდა პანტელეიმონის სახელზე. წმინდა სინოდმა შეადგინა ეკლესიის შტატი, რომელშიც შედიოდნენ მღვდელი, მეფსალმუნე, სებისკვერის მცხობელი. ეკლესიის გარშემო დარგეს 12 ალვის ხე, ქრისტეს თორმეტი მოციქულის შესაბამისად. ეკლესიაში აწარმოებდნენ დაბადების ჩანაწერების წიგნს, ეკლესიაში იყო ბიბლიოთეკა, რომელიც შედგებოდა 50 საეკლესიო წიგნისაგან. მეორე მსოფლიო ომის წინ ეკლესიაში შეწყდა ღვთისმსახურება. გერმანელთა ოკუპაციის პერიოდში, 1943 წელს ეკლესია გაიხსნა და 1961 წელს კვლავ დაიხურა და ჩამოშალეს გუმბათი. მომდევნო პერიოდში ეკლესიაში განათავსეს კოლმეურნეობის ხორბლის საწყობი. ტაძარი დროდადრო დაძველდა და ჩამოიშალა. 2015 წელს სოფელ პავლოვკაში ადგილობრივი მცხოვრებლების სახსრებით გაიხსნა სამლოცველო სახლი წმინდა პანტელეიმონის სახელზე. სამლოცველო სახლი მდებარეობდა ყოფილი მღვდლის სახლში. აქ გადაიტანეს პანტელეიმონის სახელობის ეკლესიის ხატების ნაწილი. ახალ ეკლესიაში მსახურება მიმდინარეობს საეკლესიო დღესასწაულებზე. ამჟამად ეკლესიაში მსახურებას ატარებს კრასნი-სულინის ალექსანდრე ნეველის ტაძრის წინამძღვარი ვიქტორი (ლიტვინოვი). Кудрявцев В. История хутора Павловка / В. В. Кудрявцев // Сулинская земля: страницы истории. – Ростов н/Д., 1999. – С.20-27. Мякинченко В. Павловка / В. А. Мякинченко // Сулин и сулинцы: слов. – справ. – Красный Сулин, 2002. – С.73, 110. Пантелеимоновский храм დაარქივებული 2017-02-26 საიტზე Wayback Machine. Село Павловка Красносулинского района Пантелеимоновский храм В Красносулинском районе появился новый храм
The 1984 Suite

The 1984 Suite — ბრიტანელი მუსიკოს მაიკ ოლდფილდის რემიქსების კომპილაციური ალბომი, გამოცემული 2016 წელს. მასში შეტანილია სიმღერები ალბომებიდან Discovery და The Killing Fields. კომპილაცია გამოვიდა Discovery-ს დელუქს ვერსიის სპეციალურ შეფუთვასთან, გრამფირფიტის ფორმატში და მოცულობითი ჟღერადობის ალბომის სახით (5.1). ალბომში შეტანილია მანამდე გამოუცემელი ორი კომპოზიცია: "The Royal Mile", არქივებში აღმოჩენილი ჩანაწერი 1984 წლის პერიოდიდან (სინამდვილეში - "Afghan"-ის, "Tricks of the Light"-ის b-მხარის გადამუშავებული ვერსია) და "Zombies (Halloween Special)" - "Poison Arrows"-ის გადამუშავებული ვერსია, სტივენ ჰოკინგის სტილის რობოტის ხმით, რომელიც "Somebody's out to get you"-ს სანაცვლოდ ასრულებს სტრიქონს "Zombies are out to get you" ალბომში აგრეთვე შეტანილია "The Lake"-ის ვრცელი ვერსია. ყველა სიმღერის მიქსი მომზადდა ორიგინალური მულტიფირიანი ჩანაწერების დახმარებით. To France - 4:48 The Lake - 13:43 The Killing Fields (Main Theme) - 2:44 Étude - 4:38 The Royal Mile (Re-discovered track) - 3:37 Zombies (Halloween Special) - 3:45 Discovery - 4:28 ↑ http://www.superdeluxeedition.com/news/mike-oldfield-revisits-1984-with-reissues-and-new-rarities-set/
No Plan (EP)

No Plan — EP, რომელშიც შეტანილია დევიდ ბოუის სიმღერები. ალბომი გამოიცა მუსიკოსის გარდაცვალებიდან ერთი წლის შემდეგ, 2017 წლის 8 იანვარს. No Plan-ში შეტანილია ორიგინალური სიმღერები, დაწერილი მიუზიკლისთვის „ლაზარე“, რომელშიც ბოუის სიმღერები ჟღერს. სინამდვილეში, მიუზიკლში შეტანილი სიმღერებიდან აქ წარმოდგენილია მხოლოდ ერთი, "Lazarus", ხოლო დანარჩენი სამი, რომელიც იწერებოდა ალბომისთვის Blackstar, პირველად არის წარმოდგენილი. No Plan გამოცემისთანავე Billboard 200-ის პირველ პოზიციაზე მოხვდა. ამავე სახელწოდების სიმღერისთვის ტომ ჰინგსტონის მიერ გადაღებული ვიდეო გამოვიდა ალბომის გამოცემის დღეს. ყველა სიმღერის ავტორი — დევიდ ბოუი. ↑ Slingerland, Calum. (8 იანვარი 2017) David Bowie - No Plan. Exclaim!. ციტირების თარიღი: 5 მარტი 2017 ↑ Gill, Andy. (11 იანვარი 2017) Album reviews: The Flaming Lips - Oczy Mlody, David Bowie - No Plan, Sohn - Rennen, and more. The Independent. ციტირების თარიღი: 5 მარტი 2017 ↑ 3.0 3.1 Trendell, Andrew. (8 იანვარი 2017) New David Bowie ‘No Plan’ EP and video released to mark his birthday. NME. ციტირების თარიღი: 5 მარტი 2017
ბორის ნიტრიდი

ბორის ნიტრიდი — ბორის ნაერთი აზოტთან ქიმიური ფორმულით BN {\displaystyle {\ce {BN}}} . ბორის ნიტრიდი მიიღება ბორისა და აზოტის 2 000°C-ზე უფრო მაღალ ტემპერატურაზე გახურებისას ან ბორის ანჰიდრიდისა და აღმდგენლების (ნახშირი, მაგნიუმი) ნარევის გახურებით ამიაკის ატმოსფეროში. ამ პირობებში მიიღება BN {\displaystyle {\ce {BN}}} -ის α-ფორმა, თეთრი ფხვნილი, რომელიც თავისი კრისტალური სტრუქტურით გრაფიტის მსგავსია. მაღალი ტემპერატურისა და წნევის დროს კატალიზატორების მონაწილეობისას გრაფიტისმაგვარი ჰექსაგონალური ფორმა გარდაიქმნება მკვეთრად განსხვავებული თვისებების მქონე კუბურ ალმასის მაგვარ β-ფორმად (ბორაზონი). ბორაზონის სიმაგრე უახლოვდება ალმასის სიმაგრეს. ჩვეულებრივი (გრაფიტისმაგვარი) ბორის ნიტრიტი ოთახის ტემპერატურაზე ქიმიურად საკმაოდ ინერტულია. ბორის ნიტრიდისგან მზადდება ცეცხლგამძლე მასალა, ნახევრად გამტარები, დიელექტრიკები, ნეიტრონის შთამნთქმელები. ბორაზონს იყენებენ აგრეთვე ზემაგარი აბრაზიული მასალის დასამზადებლად. ქართული საბჭოთა ენციკლოპედია, ტ. 2, თბ., 1977. — გვ. 472.
თაჰლა (ბარდა)

თაჰლა' (აზერ. Təhlə) — სოფელი აზერბაიჯანში, ბარდის რაიონში. მოსახლეობის რაოდენობა — 140 კაცი. თაჰლა GEOnet სახელების სერვერზე